Gilūta
Gilūta – upelis rytų Lietuvoje, Ignalinos rajone, Mielagėnų seniūnijoje; Svylos kairysis intakas. Išteka iš Milašiaus ežero, pradžioje teka pro apyežerio pelkynes (Milašiaus telmologinį draustinį), paskui pasuka į šiaurės rytus, prateka Gilūtaičio ežerą ir suteka su Svyla 16,2 km nuo jos žiočių, ties šiauriniu Gilūtų pakraščiu. Beveik visa Gilūtos vaga ištiesinta. Šalia upelio įsikūrusi Žardeliškė, Kėriškė ir Gilūtos.